Source: http://www.newsmalta.com/2018/10/11/satanist-jehel-e5000-ghal-kull-daghwa-li-qal-fil-qorti/
Timestamp: 2020-05-26 01:05:17+00:00
Document Index: 1142534

Matched Legal Cases: ['Qorti ', 'Qorti\n', 'Qorti\n', 'Qorti ', 'Qorti ', 'Qorti ', 'Qorti ']

Satanist jeħel €5,000 għal kull dagħwa li qal fil-Qorti | News Malta - All Maltese & English news in one place
Home One News Satanist jeħel €5,000 għal kull dagħwa li qal fil-Qorti
Satanist jeħel €5,000 għal kull dagħwa li qal fil-Qorti
George Farrugia ta’ 58 sena minn Bormla ngħata multa ta’ €5,000 wara li qal kliem ħażin lejn il-Maġistrat fil-Qorti.
Farrugia, magħruf bħala iċ-Ċapalaw, tressaq il-Qorti quddiem il-Maġistrat Donatella Frendo Dimech akkużat li seraq brazzuletta tad-deheb mingħand anzjana mill-Ħamrun fis-27 ta’ Settembru. Hu kien akkużat ukoll li fost oħrajn żamm lill-vittma kontra r-rieda taħgha fejn saħansitra ġie akkużat ukoll li seraq żewġ bagalji mill-Belt fis-7 ta’ Ottubru.
Iżda hekk kif beda jkellmu l-avukat tiegħu, ir-raġel fehmu ħażin u ħaseb li weħel sentejn ħabs biex b’hekk ikun eliġibbli għal programm għar-rijabilitazzjoni mid-droga fejn minn hemm infexx fi kliem ħażin, għajjat u spiċċa jippunta lejn il-Maġistrat b’kummenti dispreġjattivi. Il-Qorti mill-ewwel weħlitu multa ta’ €1,000, bil-multa titla’ €1,000 għal kull kelma ħażina li jgħid bil-konsegwenza li l-multa spiċċat telgħet għal €5,000 sakemm inħareġ barra l-awla.
Wara li ddaħħal lura fl-awla l-akkużat talab skuża lill-Maġistrat fejn qal li għandu bżonn jattendi għal programm ta’ riabilitazzjoni mid-drofa.
Il-Qorti spjegatlu kif hu ma weriex rispett lejha iżda li ma setgħetx taċċetta hu l-kliem ħażin.
Dwar dan l-akkużat qabeż u qalilha “Jien Satanist. Ara, għandi salib bil-maqlub bħala tattoo fuq għonqi.”
Hu wieġeb ħati għall-akkużi bil-Qorti ħarġet ordni ta’ trattament sakemm tinħareġ is-sentenza.
Previous article“Simon Busuttil għadu l-Kap tal-Partit Nazzjonalista” – Alex Saliba
Next articlePD highlights ‘more troubling times for our democracy’